கேள்வி: புலாவ் பெசார் தீவு - அமைப்பு பற்றி தகவல் சொல்.
பதில்: புலாவ் பெசார் ஓர் அழகிய தீவு. அங்கே அரியவகை மீன்கள், பாசிகள் நிறைந்து உள்ளன. இந்தத் தீவைச் சுற்றிலும் பவளமேனி மணல் கரைகள், மஞ்சள் மணல் திட்டுகளைக் காணலாம். தீவின் உள்ளே கரடு முரடான பாறைப் படிவங்கள் உள்ளன. உயிரியல் ஆய்வாளர்களுக்கு ஓர் ஆய்வுத் தளமாகவும் விளங்குகிறது. மலாக்கா நீரிணையின் தென் பகுதியில், நன்னீர் கிடைக்கும் ஒரே இடம், இந்தப் புலாவ் பெசார் தீவு தான். முன்பு, புலாவ் பெசார் தீவிற்கு, கடலாமைகள் ஆயிரக் கணக்கில் வந்தன. இப்போது அவை வருவது இல்லை. அண்மைய காலங்களில் இந்தத் தீவு நவீன மயமாக்கப்பட்டு வருவதால், கடலாமைகளின் போக்குவரத்தும் குறைந்து விட்டது. 15-ஆம் நூற்றாண்டில், பருவக்காற்று நம்பி வந்த பாய்மரக்கப்பல்களுக்கு, நன்னீர் வழங்கும் புகலிடமாகவும், ஒரு முக்கியத் தளமாகவும் இந்தப் புலாவ் பெசார் தீவு விளங்கி இருக்கிறது.
கேள்வி: புலாவ் பெசார் தீவு - சுற்றுலா தலங்கள் பற்றி தகவல் சொல்.
பதில்: தீவு முழுவதும் சில வரலாற்று இடங்கள் உள்ளன. பாக்தாத் மாநகரில் பிறந்த இசுலாமிய போதகர் சுல்தான் அல் அரிபின் சைய்க் இசுமாயில் (''Sultan Al Ariffin Syeikh Ismail'') மற்றும் அவரது உறவினர்களின் கல்லறைகள் இங்கு காணப்படுகின்றன. 1495-இல் மலாய் தீவுக்கூட்டம் முழுவதும் இசுலாம் பரவுவதற்கு அவர்கள் காரணமான ஒரு பரிவாரத்தின் ஒரு பகுதியாக இருந்தனர். உள்ளூர் தலைவர்களின் கல்லறைகள்; பெயர்கள் குறிக்கப்படாத கல்லறைகள்; மற்றும் ஏராளமான பழம்பெரும் கிணறுகள் மற்றும் பாறை வடிவ அமைப்புகளும் உள்ளன.